als_Latn dik_Latn sag_Latn
KORCE-“Jam ende i tronditur nga ajo që përjetova në shkollë.
Dhuna e ushtruar nga mësuesi im më ka shokuar dhe ngjarja nuk më është fshirë ende nga kujtesaShpresoj që drejtësia të veprojë, pasi në të kundërt unë nuk mund të shkoj më në shkollë. Kam frikë”.
Kështu u shpreh dje për “Gazeta Shqiptare” nxënësi 15-vjeçar Xh.Laze, i cili u dhunua në ambientet e shkollës nga mësuesi i muzikës, Arbër Gollobërda.
Edhe pse kanë kaluar disa ditë nga ngjarja e rëndë, Laze, nxënës i klasës së 9-të në shkollën 9-vjeçare “Nefail Rozani” në fshatin Podgorie të Korçës vijon të jetë në gjendje të rënduar psi-kologjike dhe nuk ka shkuar në shkollë. Ai i bën apel drejtësisë të zbardhë ngjarjen. “Kam dhimbje të trupit, sidomos të krahut.
Dua që në janar të shkoj në shkollë si shokët e mi. Dëgjova se mësuesi është pezulluar nga puna, por nëse kthehet, unë nuk shkoj. Kam frikë se ngjarja do të përsëritet. Ai është një mësues i dhunshëm dhe ka rrahur edhe shokët e mi. Për më tepër pas ngjarjes kam frikë të përballem me të. Shpresoj që drejtësia të zbardhë të vërtetën, me qëllim që të shmangen këto ngjarje në shkolla”, tha Laze. Ngjarja në fjalë ndodhi në orën 10:00 të së premtes që shkoi. 15-vjeçari Xh.Laze shkoi në klasën ku jepte mësim mësuesi Arbër Gollobërda, trokiti në derë, pasi kërkonte t’i jepte diçka një shokut tij. Kaq ka mjaftuar që mësuesi ta nxjerrë me forcë nga klasa dhe më pas ta rrahë me grushte dhe shkelma. I terrorizuar, 15-vjeçari dhe prindërit e tij denoncuan në polici, e cila nisi hetimet në gjendje të lirë për mësuesin 27-vjeçar për akuzën “Dëmtime të tjera me dashje”. Pas ngjarjes, burime nga policia e Korçës deklaruan se edhe Gollobërda ka denoncuar nxënësin për fyerje. Ndërkohë, Drejtoria Rajonale Arsimore në Korçë reagoi menjëherë duke pezulluar mësuesin e lëndës së muzikës deri në përfundim të hetimeve.(Gazeta Shqiptare)
als_Latn als_Latn als_Latn als_Latn als_Latn